
[bookmark: _Hlk189215652]
Par Madonas novada pašvaldības iekšējā normatīvā akta Nr. 21 “Ērgļu Mākslas un mūzikas skolas nolikums” izdošanu

Madonas novada pašvaldības (turpmāk – Pašvaldība) dome 2021. gada 26. augustā ar lēmumu Nr. 138 (protokols Nr. 8, 17. p.) apstiprinājusi Ērgļu Mākslas un mūzikas skolas nolikumu. Kopš nolikuma apstiprināšanas ir mainījušās prasības attiecībā uz iestādes saimniecisko darbību (attiecībā uz zemsliekšņa iepirkumu līgumu slēgšanu, finanšu avots Eiropas Savienības struktūrfondi, noteikta ziedojumu un dāvinājumu pieņemšanas kārtība), izmaiņas normatīvajos aktos (Fizisko personu datu apstrādes likums), novadā noteiktas vienotas prasībās attiecībā uz novada apstiprinātās simbolikas lietošanu, tādēļ būtu nepieciešams Ērgļu Mākslas un mūzikas skolas nolikumā veikt atbilstošus grozījumus.
Lai uzlabotu Ērgļu Mākslas un mūzikas skolas nolikuma satura uztveramību pēc izmaiņu veikšanas, kā arī tas atbilstu Pašvaldības iekšējo normatīvo aktu izdošanas un noformēšanas prasībām, priekšlikums nolikumā veikt nevis grozījumus, bet tos izdot jaunā redakcijā.
Saskaņā ar Ērgļu Mākslas un mūzikas skolas nolikuma (apstiprināts ar Pašvaldības 2021. gada 26. augusta lēmumu Nr. 138 (protokols Nr. 8, 17. p.)) 45. punktu grozījumus Ērgļu Mākslas un mūzikas skolas nolikumā var veikt pēc dibinātāja vai direktora iniciatīvas. Grozījumus nolikumā apstiprina tās dibinātājs.
Saskaņā ar Izglītības likuma 22. panta pirmo daļu un Profesionālās izglītības likuma 15. panta pirmo daļu vispārējās izglītības iestādes nolikumu apstiprina tās dibinātājs.

[bookmark: _Hlk198217867][bookmark: _Hlk195789958][bookmark: _Hlk198218907]Noklausījusies sniegto informāciju, pamatojoties uz Izglītības likuma 22. panta pirmo daļu, Profesionālās izglītības likuma 15. panta pirmo daļu, Pašvaldību likuma 10. panta pirmās daļas 8. punktu, ņemot vērā 13.08.2026. Izglītības un jaunatnes lietu komitejas atzinumu, atklāti balsojot: PAR – 15 (Agris Lungevičs, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Gunārs Ikaunieks, Janīna Grudule, Jānis Erels, Māris Justs, Rūdolfs Medenis, Valda Kļaviņa, Zigfrīds Gora), PRET – NAV, ATTURAS – NAV, Madonas novada pašvaldības dome NOLEMJ:

1. Izdot Madonas novada pašvaldības iekšējo normatīvo aktu Nr. 21 “Ērgļu Mākslas un mūzikas skolas nolikums”.
2. Madonas novada Centrālās administrācijas Izglītības pārvaldei nodrošināt Ērgļu Mākslas un mūzikas skolas nolikuma aktuālās redakcijas ievietošanu Valsts izglītības informācijas sistēmā.
3. Kontroli par lēmuma izpildi uzdot Madonas novada pašvaldības izpilddirektoram.


[bookmark: _Hlk232522419]Pielikumā: Madonas novada pašvaldības iekšējais normatīvais akts Nr. 21 “Ērgļu Mākslas un mūzikas skolas nolikums”.



Domes priekšsēdētājs							A. Lungevičs



Puķīte 64860570

